[{"text_idx": "#000003", "text": "Rydym yn hysbysebu swydd Arweinydd Theatr Ieuenctid a swydd Is-arweinydd Theatr Ieuenctid. Dyma ddau gyfle gwych i weithio gydag aelodau ein Theatr Ieuenctid (rhwng 6 ac 11 oed), i fagu profiad ym maes y theatr a pherfformio ac i ymuno a\u0302 chriw gweithgar y Theatr."}, {"text_idx": "#000004", "text": "Bydd yr Arweinydd Theatr Ieuenctid yn gyfrifol am arwain y dosbarthiadau gan gynllunio\u2019r gweithdai wythnosol a pharatoi\u2019r aelodau ar gyfer y pantomeim ac at eu sioe flynyddol. Cewch fwy o fanylion am y swydd yma."}, {"text_idx": "#000005", "text": "Cefnogi\u2019r Arweinydd yw ro\u0302l yr Is-arweinydd Theatr Ieuenctid. Mae hyn yn cynnwys eu cysgodi a\u2019u cynorthwyo yn ystod y gweithdai a\u2019r ymarferion, cofrestru\u2019r aelodau ac ymgymryd a\u0302 pheth gwaith gweinyddol. Mae mwy o wybodaeth ar gael yma."}, {"text_idx": "#000006", "text": "Wedi cyfnod hir i ffwrdd o\u2019r Theatr yn sgil y pandemig rydym oll yn ysu i gael dychwelyd a gweld perfformiadau ar y llwyfan a chynulleidfa yn y seddi unwaith yn rhagor. Mae hi hefyd yn gyfnod cyffrous i ni fel Theatr gydag aelodau newydd ar y Pwyllgor a gyda gwaith adnewyddu\u2019n digwydd er mwyn diweddaru ystafell ymarfer y Theatr Ieuenctid, sef yr Ystafell Fisher."}, {"text_idx": "#000007", "text": "Oes gynnoch chi ddiddordeb ymuno a\u0302 thi\u0302m Theatr Fach Llangefni a\u2019n helpu i siapio dyfodol y Theatr ar o\u0302l cyfnod heriol dros ben?"}]